**Un botez de poveste...**

*Florin-Cezar CĂLIN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu, trupul tău mi l-aș dori un chivot,

În care să-mi botezi recunoștința.

Se zbate sinele, se-aude chiot,

”- Și totuși unde-ți zace conștiința?!”.

Experiența ta mă complexează.

Când cazi mereu cu tâmpla într-un gând.

Și simt iubirea mea cum rezonează,

Cu șoaptele-ți ascunse în cuvânt.

Ai alergat pe căi bătătorite,

Să afli existența mea boemă.

Iluzia de doruri nesfârșite,

A fost și este marea mea problemă.

Cu ochii scoși adesea din orbite,

Ai ”meșterit” în viața mea discret.

Plătind cuvinte poate nedorite,

Cu visul tău ... demulte ori decent.

E frig în zona noastră de cuvinte,

Mă tem să nu înghețe (ce păcat).

Acum când ele au fost pregătite,

Să vadă lumea ca pe-un unicat.

Au fost, de-acestea, multe-n viața mea,

Mi le-ai eliminat pe toate fără veste.

Se zbate conștiința-n mintea ta,

Să-mi facă un botez ca din poveste.

Brăila, septembrie 2017